Մարիամ Մագդաղենացի (ֆիլմ, 2018)

**Մարիամ Մագդաղենացի** (), ռեժիսոր Գարթ Դեվիսի բիբլիական դրամատիկական ֆիլմ, ըստ Հելեն Էդմունսոնի և Ֆիլիպպա Գոսլեթթի սցենարի։

## Սյուժե
Մեր թվարկության առաջին դար։ Երիտասարդ աղջիկը լքում է իր փոքրիկ ձկնորսական գյուղը և ավանդապաշտ ընտանիքը, որպեսզի միանա նոր սոցիալական շարժմանը։ Հարազատները նրան չեն հասկանում․ մտածում են, որ նա խայտառակում է իրենց տոհմը և նրա մեջ սատանա է մտել։ Այդ շարժման առաջնորդը Նազարեթ քաղաքից Հիսուս անունով խարիզմատիկ մի տղամարդ էր, ով խոստանում էր, որ աշխարհը կփոխվի։ Մարիամն իր համար փնտրում է նոր կյանքի ուղի։ Շատերը գիտեն Հիուսուի խմբի մասին, հռոմեական կառավարությունը բացարձակ չի խրախուսում նրանց գործունեությունը։ Ինչպես շատերին է հայտնի, Հիսուսի ուղին բավականին դժվար է եղել, բայց ավելի ողբերգական է Մարիամ Մագդաղենացու ճակատագիրը, ով մինչև վերջին րոպեն իր ուսուցչի կողքին է եղել և եղել է առաջիններից մեկը, ով իմացել է Հիսուսի հարության մասին։

## Դերերում

* Ռունի Մարա — Մարիամ Մադգաղենացի
* Հոակին Ֆենիքս — Հիսուս Քրիստոս
* Չիվեթել Էջիոֆոր — Պետրոս առաքյալ
* Թահար Ռահիմ — Հուդա Իսկարիովտացի 
* Սառա–Սոֆի Բուսինինա — Մարտա
* Հադաս Յարոն — Սառռա
* Լյուբնա Հազաբալ — Սյուզաննա
* Լայոր Ռազ — Մագդաղա քաղաքի մության առաջնորդ
* Ռայան Քորր — Սուրբ Հովսեփ
* Յակոպո Օլմո Անտինորի — Մագդաղայի բնակիչ
* Շիրա Հաաս — Լեա
* Ուրի Գավրիել — Փիլիպպոս առաքյալ
* Չարլզ Բաբալոլա — Անդրեաս առաքյալ
* Թաուֆիկ Բարհոմ — Հակոբոս առաքյալ
* Ցահի Հալեվի — Էֆրաիմ
* Մայքլ Մոշոնով — Մեթթյու
* Արիանա Լաբեդ — Ռեյչել
* Թեո Թեոդորիդիս — Լազար

## Արտադրություն
2016 թվականի հունվարին հայտարարվեց, որ Universal Pictures International Productions See-Saw Films համատեղ 2016 թվականի ամռանը կձեռնարկի Սուրբ Մարիամ Մագդաղենացուն նվիրված ֆիլմի արտադրութայն աշխատանքները։ Ռեժիսորի աթոռը կստանձնի Դևիս Գարթը, իսկ ֆիլմի պրոդյուսավորմամաբ կզբաղվեն «Թագավորն է խոսում» և «Առյուծ» ֆիլմերով հայտնի Իեն Կաննինգը և Էմիլ Շերմանը։

### Քասթինգ
2016 թվականի փետրվարին հայտնի էր, որ Մարա Ռունին կմարմնավորի Սուրբ Մարիամ Մագդաղենացուն։ Նշանակալից էր այն փաստը, որ հանդիսատեսին կներայացվեն «մարդկության պատմության մեջ ամենաառեղծվածային հոգևոր առաջնորդներից մեկի իրական և համամարդկային կերպարը»։ Նույն թվականի ապրիլին հայտարարվեց, որ Հոակին Ֆենիքսը ֆիլմում մասնակցելու համար բանակցություններ էր տանում, որտեղ նա պետք է մարմնավորեր Հիսուս Քրիստոսին։ Հուլիս ամսում դերասանական կազմին միացան ևս երկու դերասաններ՝ Չիվեթել Էջիոֆորը Պետրոս առաքյալի և Թահար Ռահիմը Հուդա Իսկարիովտացու դերակատարմամբ։

Յոհան Յոհանսոնը և Հիլդուր Հուննադդոթթիրը ֆիլի երաժշտության հեղինակ դարձան։

### Նկարահանումներ
Ֆիլմի նկարահանումները անցկացվեցին 2016 թվականի հոկտեմբեր–դեկտեմբեր ամիսներին Իտալիայում։

## Ֆիլմի պրեմիերան
Ֆիլմի պրեմիերայի նախնական օրը 2017 թվականի նոյեմբերի 24–ն էր՝ «Օսկար»ի մրցանակաբաշխության բուռն շրջանում. Բայց 2017 թվականի օգոստոսին հայտնի դարձավ, որ ֆիլմի ամերիկյան դիստրիբյուտորը պրեմիերայի օրը փոխել էր 2018 մարտի 30–ը։ Սակայն 2018 թվականի հունվարին ինֆորմացիա տարածվեց, որ պրեմիերան կրկին հետաձգվել է, բայց օրը դեռևս հայտնի չէ։ Ստեղծողները նշում էին, որ ֆիլմը «2018 թվանակին  լույս չի տեսնի»։ Առաջին ցուցադրությունը կայացավ Դուբլինում Միջազգային կինոփառատոնին՝ 2018 թվականի փետրվարի 28։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:The Weinstein Company ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ավստրալիական դրամա ֆիլմեր
Կատեգորիա:Ավստրալիական կենսագրական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Դրամաներ
Կատեգորիա:Պեպլումներ
Կատեգորիա:Ֆեմինիստական ֆիլմեր
Կատեգորիա:Ֆիլմեր քրիստոնեության մասին